laion/Wikipedia-Exotic huggingface dataset:
טבח טלטלולקו

טבח טלטלולקו (Tlatelolco) התרחש במקסיקו סיטי ב-2 באוקטובר 1968, ובו נטבחו מאות מפגינים וסטודנטים כחלק מהמלחמה המלוכלכת (ספ'). מיולי 1968, חודשיים אחרי מרד הסטודנטים בצרפת, קיימו סטודנטים במקסיקו הפגנות נגד השלטונות. ב-1 באוקטובר 1968 הושגה הסכמה להרחקת כוחות הצבא מהאוניברסיטאות. אולם ב-2 באוקטובר התקיימה הפגנה גדולה בדרישה לשחרר עצורים מהפגנות קודמות. על פי דיווח של עיתונאים אנגלים, לאחר ששתי רקטות זרחן נורו בהפגנה, פתח הצבא באש על המפגינים. לפני קיום האולימפיאדה במקסיקו בשנת 1968, כתוצאה מאי הסכמות פוליטיות חריפות במדינה, כעשרה ימים לפני אירוע הפתיחה, היו הפגנות ענק בכל רחבי מקסיקו כנגד שלטון הדיכוי. הוועד האולימפי איים להשבית את האולימפיאדה או להעבירה לאתר אחר אם לא יישמר השקט ויובטח שלומם של הספורטאים והתיירים. הממשלה המקסיקנית החליטה אפוא לדכא את ההפגנות ביד ברזל. הסטודנטים, שססמתם הייתה "לא רוצים אולימפיאדה, רוצים מהפכה!" (¡No queremos olimpiadas, queremos revolución!), הרגיזו את השלטון במקסיקו סיטי, שבתגובה שלח את הצבא לתפוס את הקמפוס של האוניברסיטה הלאומית הגדול בעיר - UNAM. בצהרי 2 באוקטובר 1968 יצא מצעד של סטודנטים לכיוון "כיכר שלוש התרבויות" (Plaza de las Tres Culturas) ברובע טלטלולקו בעיר, במטרה לערוך הפגנה גדולה נגד הממשלה. התוצאה של נוכחות צבאית אדירה בכיכר וסטודנטים אידיאליסטים שאינם מוכנים לוותר, הולידה מצור על הכיכר, ולאחר מכן החל הצבא בירי חי לעבר המפגינים. עד הלילה הסתיימה הנוכחות הצבאית שם והצבא והמפגינים שנותרו הסתלקו משם. בנוסף להרוגים דווח על כ-1300 עצורים. מספר ההרוגים שנוי מאוד במחלוקת עד היום. היו דיווחים שלפיהם נהרגו בהפגנה אלפי סטודנטים, אולם מרבית הדיווחים דיווחו על מספר דומה, כ-200–300 הרוגים. הדיווח הרשמי של הממשלה היה על ארבעה הרוגים ו-20 פצועים[דרוש מקור]. באופן רשמי מודה כיום מקסיקו שהיו כ-30 הרוגים. אולם ישנן עדויות שנהרגו מאות אנשים. חיילים העמיסו את הגופות על משאיות ובאתר בלתי-ידוע הן הועלו באש. ההערכה המקובלת שהיו כ-300 הרוגים. גוסטבו דיאס אורדס Poniatowska, Elena (trans. by Lane, Helen R.), Massacre in Mexico (original title La noche de Tlatelolco, or The Night of Tlatelolco), New York: Viking, 1975 Taibo II, Paco Ignacio,  '68, New York: Seven Stories Press, 2003 "The ghosts of Mexico 1968", The Economist, 24 April 2008 Ecker, Ronald L. (April 1, 2009). "The Tlatelolco Massacre in Mexico". Retrieved 27 July 2010 מדיה וקבצים בנושא טבח טלטלולקו בוויקישיתוף 33 הרוגים ויותר מ-150 פצועים במכסיקו, מעריב, 4 באוקטובר 1968
שגיאה 451

שגיאה 451 (באנגלית: HTTP 451) היא שגיאה בפרוטוקול התקשורת HTTP המוצגת בדפדפן כאשר המשתמש מנסה לצפות בדף אינטרנט שאינו זמין מסיבות משפטיות, כמו דף אינטרנט שצונזר על ידי ממשלה. המספר 451 מתייחס לספר פרנהייט 451, שבו ספרים הוצאו מהחוק. דוגמאות שבהן יכולה להופיע שגיאה 451 כוללות דפים מהווים סכנה לביטחון הלאומי, או דפים המפירים זכויות יוצרים, פרטיות, חוקים למניעת חילול השם, או כל חוק אחר באותה מדינה. עם זאת, במידה ולא ניתן לחשוף כי הדף הוסר בעקבות סיבה משפטית, חלק מהאתרים יאלצו להציג את שגיאה 404 או שגיאה דומה. שיטה זו ננקטת על ידי ספק האינטרנט לעיתים כאשר ישנו צו מניעה או איסור פרסום. קוד השגיאה אושר ב-18 בדצמבר 2015. קוד מצב של HTTP מדיה וקבצים בנושא שגיאה 451 בוויקישיתוף עומר כביר, כך תדעו שעמוד האינטרנט שגלשתם אליו צונזר, באתר כלכליסט, 21 בדצמבר 2015
ריצ'רד איגן (שחקן)

ריצ'רד איגן (באנגלית: Richard Egan;‏ 29 ביולי 1921 – 20 ביולי 1987) היה שחקן קולנוע וטלוויזיה אמריקאי. נולד וגדל בסן פרנסיסקו. למד תיאטרון באוניברסיטאות סן פרנסיסקו ואוניברסיטת סטנפורד ולימד באוניברסיטת נורת'ווסטרן. ב-1942 התגייס לצבא ארצות הברית ושירת כמדריך ג'ודו וקרבות כידון. שוחרר בדרגת קפטן. ב-1949 החל להופיע בסרטים ולאחר מכן גם בסדרות טלוויזיה. מהסרטים ששיחק בהם: אהבי אותי ברכות (1956) לצידו של אלביס פרסלי. פוליאנה (1960) לצידם של היילי מילס וג'יין ויימן. נווה קיץ (1959) לצידם של סנדרה די, טרוי דונהיו ודורותי מקגוויר. אסתר והמלך (1960) כאחשוורוש, לצידה של ג'ואן קולינס. 300 הספרטנים (1962) כליאונידס מלך ספרטה. איגן מת בלוס אנג'לס בגיל 65 מסרטן הערמונית. מדיה וקבצים בנושא ריצ'רד איגן בוויקישיתוף ריצ'רד איגן, במסד הנתונים הקולנועיים IMDb (באנגלית) ריצ'רד איגן, באתר AllMovie (באנגלית) ריצ'רד איגן, באתר "Find a Grave" (באנגלית)
פרנן דה לנגל דה קרי

פרנן דה לנגל דה קרי (בצרפתית: Fernand de Langle de Cary;‏ 4 ביולי 1849 – 19 בפברואר 1927 (היה גנרל צרפתי, שפיקד על הארמייה הרביעית בתחילת מלחמת העולם הראשונה. פרנן דה לנגל דה קרי נולד ב-4 ביולי 1849 בלוריאן, למשפחת אצולה מברטאן. בשנת 1869 התגייס פרנן לצבא הצרפתי, ולחם בשורותיו במלחמת צרפת–פרוסיה, שבמהלכה אף נפצע באורח קשה. לאחר המלחמה מילא דה קרי תפקידים שונים בצבא, ופיקד על רגימנט הקירסירים ה-10, רגימנט הארטילריה ה-22, ורגימנט הרגלים ה-32. בשנת 1900 הועלה דה קרי לדרגת גנרל של חטיבה, ומונה למפקד המחוז ה-7 של הז'נדרמריה, ובקיץ 1900 מונה למפקד חטיבת הפרשים האלג'יראית ה-3. בשנת 1903 מונה דה קרי למפקד החטיבה ה-72, ובשנת 1906 מונה למפקד הדיוויזיה הקולוניאלית ה-3, וזמן קצר לאחר מכן למפקד הדיוויזיה ה-14. בשנת 1908 מונה דה קרי למפקד הקורפוס ה-4, ובשנת 1911 מונה למפקד הקורפוס ה-8. עם פרוץ מלחמת העולם הראשונה מונה דה קרי למפקד הארמייה הרביעית, ופיקד עליה במהלך המערכה על הגבולות, ובכלל זה בקרב הארדנים. בשנת 1915 פיקד דה קרי על המתקפה בשמפאן, אך על אף כישלונה קודם לפיקוד על קבוצת הארמיות המרכזית. בשנת 1916 הודח דה קרי, בעקבות חוסר המוכנות שגילו הכוחות בורדן. ב-19 בפברואר 1927 מת דה קרי בפון-סקורף, והוא בן 78 שנים.
הארמייה הרביעית (צרפת)

הארמייה הרביעית הייתה ארמייה צרפתית שפעלה הן במלחמת העולם הראשונה בחזית המערבית, והן במלחמת העולם השנייה בחזית המערבית. עם פרוץ מלחמת העולם הראשונה גויסה הארמייה ב-2 באוגוסט 1914, והתייצבה באזור הארדנים תחת פיקוד גנרל פרנן דה לנגל דה קרי. הארמייה השתתפה במערכה על הגבולות, ובכלל זה בקרב הארדנים וספגה אבדות כבדות, אך הצליחה לבסוף לבלום את המתקפה הגרמנית. לאחר מכן השתתפה הארמייה בקרב שמפאן הראשון ובקרב שמפאן השני, ובשנת 1917 השתתפה הארמייה במתקפת ניוול. בשנת 1918 השתתפה הארמייה בבלימת מתקפת האביב הגרמנית, ובכלל זה בקרב השני על המארן. לאחר מכן השתתפה הארמייה במתקפת מאה הימים, וב-8 באוקטובר 1919 פורקה. במלחמת העולם השנייה, הייתה הארמייה הרביעית בפיקוד גנרל אדואר רקין פרוסה בקו מאז'ינו, כחלק מקבוצת הארמיות השנייה, ונכנעה לגרמנים כגוף אחד ב-23 ביוני 1940. לאחר חתימת הסכם הכניעה הצרפתי ב-22 ביוני 1940, נשארה הארמייה פעילה לתקופה קצרה, עד לפירוקה ב-6 ביולי 1940. פרנן דה לנגל דה קרי (2 באוגוסט 1914 - 11 בדצמבר 1915) אנרי גורו (11 בדצמבר 1915 - 19 בדצמבר 1916) אמיל פאיול (19 בדצמבר 1916 - 31 בדצמבר 1916) פייר רוק (31 בדצמבר 1916 - 23 במרץ 1917) פרנסואה אנטואן (23 במרץ 1917 - 15 ביוני 1917) אנרי גורו (15 ביוני 1917 - 8 באוקטובר 1919) אדואר רקין (2 בספטמבר 1939 - 6 ביולי 1940) החזית המערבית במלחמת העולם הראשונה החזית המערבית במלחמת העולם השנייה
הארמייה ה-24 (ורמאכט)

הארמייה ה-24 (בגרמנית: 24. Armee) הייתה ארמייה של הוורמאכט שלחמה במלחמת העולם השנייה. הארמייה הוקמה על בסיס המחוז הצבאי ה-5 ב-17 באוקטובר 1944, וכמפקדה מונה הנס שמידט. הארמייה הוצבה בדרום גרמניה, ונועדה להגן מפני פלישת בעלות הברית דרך שווייץ. ב-1 במאי 1945 נכנע שמידט בראש כוחות הארמייה לקורפוס האמריקני ה-6 בפיקוד אדוארד ברוקס ונלקח בשבי. הארמייה ה-24 באתר Lexikon der Wehrmacht (בגרמנית) שלא מנתה יותר מ-9,000 חיילים
גמליאל

גַּמְלִיאֵל הוא שם תנכ"י ושם משפחה יהודי תימני. האם התכוונתם ל... אישים ששמם הפרטי גמליאל גמליאל בן פדהצור – הנשיא הראשון לשבט מנשה אישים ששם משפחתם גמליאל אליהו גמליאל – מוזיקאי וכוריאוגרף ישראלי אריה גמליאל – פוליטיקאי ישראלי אריה גמליאל (אתלט) – אתלט ישראלי גילה גמליאל – השרה להגנת הסביבה וחברת כנסת מטעם הליכוד, אחותו של יואל גמליאל חיים גמליאל – פעיל ציוני באריתריאה חיים גמליאל – חוקר במדעי הרפואה יואל גמליאל – מראשי מועצת גדרה, אחיה של גילה גמליאל יסמין גמליאל – זמרת ומדבבת ישראלית שלום סעדיה גמליאל – רב וסופר מיהודי תימן רבן גמליאל (פירושונים) אישים ששמם הפרטי הוא גמליאל
עונת 1983/1984 בליגה הלאומית

עונת 1983/1984 בליגה הלאומית הייתה העונה ה-28 של הליגה הלאומית כליגת הכדורגל הבכירה בישראל. על ניצחון במשחק הוענקו שלוש נקודות ונקודה בודדת הוענקה על תיקו. לעונת 1983/1984 לליגה הלאומית עלו בית"ר תל אביב, הכח מכבי רמת גן ומכבי רמת עמידר. העונה החלה ב-24 בספטמבר והסתיימה ב-26 במאי. בתום העונה סיימה מכבי חיפה במקום הראשון וזכתה באליפות לראשונה בתולדותיה. המבקיע המצטיין של העונה היה דוד לביא ממכבי נתניה שכבש 17 שערים. בסיום העונה בני יהודה תל אביב, מכבי רמת עמידר והפועל יהוד ירדו ליגה. לעונת 1984/1985 לליגה הלאומית עלו הפועל חיפה, הפועל כפר סבא והפועל פתח תקווה.
הארמייה ה-25 (ורמאכט)

הארמייה ה-25 (בגרמנית: 24. Armee) הייתה ארמייה של הוורמאכט שלחמה במלחמת העולם השנייה. הארמייה הוקמה ב-10 בנובמבר 1944, וכמפקדה מונה פרידריך כריסטיאנסן. הארמייה הוצבה בהולנד, ונועדה להגן לאורך המאס מארנהם עד הים הצפוני. הארמייה פעלה כחלק מהOB Nordwest, ולאחר מכן כחלק מקבוצת ארמיות H, ולחמה בעיקר כנגד הארמייה הקנדית הראשונה. ב-4 במאי 1945 נכנעו כוחות הארמייה לקבוצת הארמיות ה-21 הבריטית, כחלק מהכניעה ללא תנאי של הכוחות הגרמניים בהולנד, בצפון-מערב גרמניה ובדנמרק. גנרל חיל האוויר פרידריך כריסטיאנסן (10 בנובמבר 1944 - 29 בינואר 1945) גנרל אוברסט גינתר בלומנטריט (29 בינואר 1945 - 21 במרץ 1945) גנרל חיל השריון יוהנס בלסקוביץ (21 במרץ 1945 - 30 במרץ 1945) גנרל חיל הרגלים פיליפ קלפל (30 במרץ 1945 - 4 במאי 1945) הארמייה ה-25 באתר Lexikon der Wehrmacht (בגרמנית) אולם עד אפריל 1945 תפקדה הארמייה בעיקר כמפקדת הונאה
מטאתריה

מטאתריה (שם מדעי: Metatheria) היא בת-מחלקה במחלקת היונקים, שכוללת את כל חיות הכיס הקיימות היום בנוסף למספר קבוצות מאובנים. קבוצה זו שייכת לקבוצה תריה, בה גם יונקי השליה. המטאתריה הוגדרה לראשונה בשנת 1880 על ידי הביולוג האנגלי תומאס הנרי האקסלי כחלק ממיון בסיסי של מחלקת היונקים: היונקים המטילים ביצים - קבוצת יונקי הביב. יונקי הכיס, בה העוברים מתפתחים לתקופת היריון קצרה ברחם האם, כשהם ניזונים משק החלמון בדומה לעוברים בביצים, ולאחר מכן נולדים ומשלימים את שאר התפתחותם בתוך כיס חיצוני הנוצר בעור הבטן של האם, שבו נמצאות הפטמות. יונקי השליה שבה הנקבה היא בעלת שליה מפותחת, דרכה מתאפשר חילוף חומרים עם העובר. ראשון בני קבוצה זו הוא הסינודלפיס שחי בקרטיקון התחתון בסין. שינוי נוסף משאר היונקים שקיים אצלם בנוסף לכיס, הוא בהרכב השיניים שלהם. מאובנים של מטאתריה נמצאו בסין, באזורים נוספים באסיה ובאירופה, אך מרביתם נמצאו בצפון אמריקה. עם זאת המאבק עם יונקי השליה המוצלחים מהם הגביל את תפוצתם לאזורים מבודדים באוסטרליה, איי אוקיאניה ולאמריקה הדרומית, ממנה חלקם נכחדו עם ההחלפה האמריקאית הגדולה. המין אופוסום וירג'יניה הוא היחיד שקיים כיום באמריקה הצפונית. סוג ללא מקור סינודלפיס (Sinodelphys) - נכחד סוג Holoclemensia - נכחד סוג Adinodon - נכחד סדרה Deltatheroida - נכחדה קבוצה Marsupialiformes סוג Adelodelphys - נכחד סוג Sinbadelphys - נכחד סוג Camptomus? - נכחד משפחה Alphadontidae - נכחדה משפחה Herpetotheriidae - נכחדה משפחה Anatoliadelphyidae - נכחדה משפחה Peradectidae - נכחדה משפחה Pediomyidae - נכחדה סדרה Asiadelphia - נכחדה סדרה Polydolopimorphia - נכחדה קבוצה Archimetatheria - נכחדה משפחה Stagodontidae - נכחדה סדרה ספרסודונטה (Sparassodonta) אינפרא-סדרה יונקי כיס (Marsupialia) על-סדרה חיות כיס אמריקניות (Ameridelphia) על-סדרה חיות כיס אוסטרליות (Australidelphia) אאוטריקונודונטים - מהקדומים שביונקים האמיתיים. כימולסטיים - מהקדומים שביונקים האמיתיים, אך מגוונים יותר מהאאוטריקונודונטים. מדיה וקבצים בנושא מטאתריה בוויקישיתוף מטאתריה, באתר ITIS (באנגלית) מטאתריה, באתר NCBI (באנגלית) מטאתריה, באתר Animal Diversity Web (באנגלית) מטאתריה, באתר האנציקלופדיה של החיים (באנגלית) אבולוציה של חיות הכיס באתר פלאונטולוגיה אונליין מקור ואבולוציה מוקדמת של מטאתריה באתר NCBI ידיעה ב-BBC אבולוציה של חיות הכיס באתר פלאונטולוגיה אונליין
עונת 1984/1985 בליגה הלאומית

עונת 1984/1985 בליגה הלאומית הייתה העונה ה-29 של הליגה הלאומית כליגת הכדורגל הבכירה בישראל. על ניצחון במשחק הוענקו שלוש נקודות ונקודה בודדת הוענקה על תיקו. לעונת 1984/1985 לליגה הלאומית עלו הפועל חיפה, הפועל כפר סבא והפועל פתח תקווה. בתום העונה סיימה מכבי חיפה במקום הראשון וזכתה באליפות בפעם השנייה ברציפות. המבקיע המצטיין של העונה היה דוד לביא ממכבי נתניה שכבש 18 שערים. בסיום העונה בית"ר תל אביב, הפועל לוד והכח מכבי רמת גן ירדו ליגה. לעונת 1985/1986 לליגה הלאומית עלו בני יהודה תל אביב, מכבי שעריים והפועל ירושלים.
בל-איבני

בֱּל-איבְּני היה אציל בבלי, שמוּנה על ידי המלך האשורי סנחריב להיות מלך בבל. באותה עת הייתה בבל מדינה ואסלית של אשור. בל-איבני שלט עליה בין השנים 700-703 לפנה"ס. לאחר מותו של סרגון השני בשנת 705 לפנה"ס, עלה לשלטון בנו סנחריב. כמו בתקופת שלטונו של אביו, גם תחילת שלטונו של סנחריב התאפיינה במרידות ברחבי האימפריה. מרידות אלה נוצלו גם על ידי העיר בבל. בשנת 703 לפנה"ס, אציל בבלי בשם מרדוך-זכיר-שומי השני ניצל את המהומה ועלה לשלטון למספר חודשים. הוא הורד מהשלטון באותה שנה על ידי מרדוך-אפלה-אידינה השני, שמלך בבבל עד להדחתו על ידי סרגון השני. סנחריב דיכא את המרד, ובעקבותיו החליט למנות אציל מקומי שגדל בחצר המלך באשור להיות מלך בבל, שיהיה שליט בובה שלו. אבל גם מינוי זה לא צלח, בל-איבני כרת ברית עם הכשדים והעילמים למרד כנגד אשור. לאחר שסנחריב ניצח את קואליציית המורדים בשנת 700 לפנה"ס, הוא היגלה את בל-איבני לאשור ומינה במקומו את בנו הבכור יורש העצר אשור-נדין-שומי למלך בבל.
המתבגרים

המתבגרים היא סדרת טלוויזיה דוקומנטרית עבור ילדים ונוער שעוסקת בחינוך מיני ובגיל ההתבגרות המשודרת בערוץ הילדים. את הסדרה יצרו אור סיט, ירדן סטפנסקי ובונית בין עמי. הסדרה עלתה לשידור ב-2015. בכל פרק בסדרה מתראיינים בני נוער בגילי 14–16, ומספרים על נושאים שנוגעים לנוער בגילם כמו שינויים גופניים במהלך גיל ההתבגרות, יחסי מין, מחזור, הטרדות מיניות, דימוי גוף, מגדר, סיפוק מיני ואחרים. יוצרי התוכנית פתחה אותה במטרה לתווך תכנים הקשורים לחינוך מיני לנוער. תחילה חשבו היוצרים להציג בתוכנית דמות מקצועית שעל דבריה יגיבו הילדים המשתתפים בתוכנית, אולם לאחר שעשו אודישנים החליטו שהילדים משרתים את המטרה טוב יותר, משום שבשונה מדמות סמכותית ילדים יזדהו טוב יותר עם דוברים בגילם המדברים אליהם בגובה העיניים, לא מתוך מטרה לחנך אלא מתוך מטרה לשתף. התוכנית עוררה ביקורת ציבורית בטענה שהתוכנית אינה מתחשבת בכך שגם ילדים צעירים מאוד צופים בערוץ, במיוחד לאור העובדה שהיא משודרת בשעה מוקדמת. ח"כ זוהר טען כי "אין לי שום התנגדות לחינוך מיני אבל לא בגיל חמש או שש או עשר — וזה הגיל הממוצע של הצופים בערוץ". בעקבות פניית ארגון "שומרים על הילדים" הוא אף זימן ישיבה בוועדת החינוך של הכנסת. בהמשך הוצא צו מניעה לתוכנית ונדחה שידור פרק שעוסק בפורנוגרפיה משעה שמונה וחצי לשעה עשר. מנגד טענו המצדדים שכיום ילדים חשופים מגיל צעיר לנושא, ואם לא ידברו איתם ויחנכו אותם בצורה מבוקרת, הם עלולים לקבל את כל המידע שלהם על מיניות מהאינטרנט ומחבריהם, ללא יד בוגרת ומכוונת. חינוך מיני סמדר שילוני, "המתבגרים": מסיבת גן – הדור הבא, באתר ynet, 15 באוקטובר 2015 מערכת גיא פינס, למה סדרת הנוער "מתבגרים" הגיעה לדיון בכנסת?, באתר nana10‏, 24 בנובמבר 2015 איתי שטרן, בערוץ הילדים מתבגרים ולומדים שיש סקס אחר, באתר הארץ, 12 באוקטובר 2015 עודד ירון, פורנו כפי ש(לא) הסברתי לבתי, באתר הארץ, 22 בדצמבר 2015 מירב דוסטר, ‏משווים גודל, דורשים אנאלי: נזקי הפורנו על הנוער, באתר ‏מאקו‏, 22 בדצמבר 2015 עידו סולומון, ‏האם לילדים מותר לדבר על מין בטלוויזיה? ביהמ"ש קבע שלא, באתר ‏מאקו‏, 20 בדצמבר 2015 אריק בנדר, ‏"ערוץ הילדים בוגד בהורים": ועדת החינוך תדון בתוכנית "המתבגרים", באתר מעריב אונליין, 22 בנובמבר 2015 אילן קפרוב‏, עושים זהב מפורנו: השערורייה המלאכותית סביב שידור "המתבגרים", באתר וואלה, 1 בינואר 2016 יובל גוז'נסקי, ‏“המתבגרים” בערוץ הילדים: התמודדות עם טאבו על דיון במיניות בטלוויזיה לילדים בישראל, מסגרות מדיה 18, אוקטובר 2019
עונת 1986/1987 בליגה הלאומית

עונת 1986/1987 בליגה הלאומית הייתה העונה ה-31 של הליגה הלאומית כליגת הכדורגל הבכירה בישראל. על ניצחון במשחק הוענקו שלוש נקודות ונקודה בודדת הוענקה על תיקו. לעונת 1986/1987 לליגה הלאומית עלו בית"ר נתניה, בית"ר תל אביב והפועל לוד. בתום העונה סיימה בית"ר ירושלים במקום הראשון, וזכתה באליפות לראשונה בתולדותיה. המבקיע המצטיין של העונה היה אלי יאני מהפועל כפר סבא שכבש 16 שערים. באותה עונה הייתה קרובה בני יהודה להשלים עונה שלמה ללא אף הפסד ליגה, כאשר עד המחזור ה-29 היו במאזנה 0 הפסדים, אך במחזור הסיום נחלה הקבוצה את הפסד הליגה היחיד שלה באותה עונה, כשנוצחה 2-5 בחוץ בידי מכבי חיפה. בסיום העונה מכבי יבנה, מכבי יפו ובית"ר נתניה ירדו ליגה. לעונת 1987/1988 לליגה הלאומית עלתה קבוצת צפרירים חולון זאת בעקבות ההחלטה להקטין את הליגה הלאומית ל-14 קבוצות.
אשור-נדין-שומי

אשור-נדין-שומי (פירוש שמו: (האל) אשור נתן לי שם) היה נסיך אשורי, בנו הבכור ויורש העצר של המלך סנחריב. הוא היה מלך בבל בין השנים 699–694 לפנה"ס. אשור-נדין-שומי היה יורש העצר של אשור. הוא מונה להיות מלך בבל בשנת 699 לפנה"ס, לאחר סדרה של מרידות שאירעו בבבל כנגד אשור. לאחר מותו של סרגון השני בשנת 705 לפנה"ס, עלה לשלטון בנו סנחריב, ששימש גם בתפקיד מלך בבל. תחילת שלטונו של סנחריב התאפיינה במרידות ברחבי האימפריה. מרידות אלה נוצלו גם על ידי העיר בבל. בשנת 703 לפנה"ס, אציל בבלי בשם מרדוך-זכיר-שומי השני ניצל את המהומה ועלה לשלטון למספר חודשים. הוא הורד מהשלטון באותה שנה על ידי מרדוך-אפלה-אידינה השני, כשדי שמלך בבבל עד להדחתו על ידי סרגון השני. סנחריב דיכא את המרד, ובעקבותיו החליט למנות את בל-איבני, שהיה אציל בבלי, להיות מלך בבל, כדי שיהיה שליט בובה שלו. אבל גם מינוי זה לא צלח. בל-איבני כרת ברית עם הכשדים והעילמים למרד כנגד אשור. לאחר שסנחריב ניצח את קואליציית המורדים בשנת 700 לפנה"ס, הוא מינה במקומו את בנו אשור-נדין-שומי למלך בבל. סנחריב המשיך את מאבקו בכשדים המורדים ובשנת 694 לפנה"ס הוא תקף אותם לתוך דרום עילם. במקביל, תקפו העילמים את ממלכת בבל וכבשו את העיר סיפר, שהייתה חלק מממלכת בבל. כיבוש סיפר עודד כוחות מורדים בתוך העיר בבל. הם שבו את אשור-נדין-שומי והסגירו אותו לעילמים. הוא נלקח לעילם וכנראה נהרג שם. הוא נעלם מהרשימות ההיסטוריות. הכוחות המורדים המליכו במקומו את נרגל-אושזיב, שהיה אציל מקומי. המרידות נמשכו 5 שנים, ורק בשנת 689 לפנה"ס, כבש סנחריב מחדש את בבל. מותו של יורש העצר הביאו בהמשך את סנחריב לבחור בבנו הצעיר ביותר, אסרחדון, ליורש עצר, בהעדיפו אותו על פני הבן הבכור ארד-מוליסי. מאורעות אלה הביאו בהמשך לרציחתו של סנחריב על ידי אותו בן. Handbook to Life in Ancient Mesopotamia מאת Stephen Bertman, עמ' 79 Babylonians מאת H. W. F. Sagg, עמ' 157
בלכר

בלכר הוא שם משפחה ממקור גרמני שמשמעו פחח. האם התכוונתם ל... בוריס בלכר – מלחין ומורה גרמני מקס בלכר – סופר ומשורר יהודי רומני מריו בלכר – כלכלן ישראלי-ארגנטינאי עדן בלכר – שחיינית אמנותית ישראלית שפנגלר (פירושונים)
ז'יל-ז'רו סאלייז'

ז'יל-ז'רו סאלייז' (בצרפתית: Jules-Géraud Saliège; ‏1870, מוריאק (אנ') כ-120 ק"מ מדרום-מערב לקלרמון-פראן – 1956, טולוז) היה כומר, קרדינל קתולי, ארכיבישוף, איש המחתרת הצרפתית וחסיד אומות העולם מצרפת. סאלייז' למד לימודי דת בפריז והוסמך לכמורה בשנת 1895. הוא לימד בסמינרים דתיים במספר מקומות יישוב ונשא במספר תפקידים בהיררכיה הדתית הקתולית המקומית ביישובים אלה. במלחמת העולם הראשונה היה כומר צבאי. משנת 1925 היה סאלייז' הבישוף של העיר גפ (אנ') בדרום-מזרח צרפת. משנת 1928 היה קרדינל, ולאחר מכן הארכיבישוף של טולוז עד מותו. סאלייז' היה דמות משמעותית בהתנגדות הצרפתית לנאצים. בקיץ 1942, עם תחילת גירוש יהודי צרפת על ידי הגרמנים והצרפתים, היו צופים יהודים במואסק (אנ') פעילים במחתרת, וחיפשו מקומות מסתור ליהודים. תנועת הצופים היהודיים בצרפת פעלה באופן מחתרתי בתקופת שואת יהודי צרפת וארגנה מחתרת ששמה היה "השישית" - la sixième. המחתרת ארגנה מסתור לילדים יהודים, בין היתר במנזרים. שם הוסתרו הילדים ואף בני נוער ומבוגרים יהודים במסווה של תלמידים, פרחי כמורה או אנשי צוות. אחיות המסדר הקתולי שחיו ליד לוון, ביישוב אברלה (אנ') שבבלגיה, עברו לצרפת בתקופת מלחמת העולם השנייה, לאחר כיבוש הולנד בידי גרמניה, והתיישבו במחוז טארן וגארון בדרום-מערב צרפת. נזירות אלה ואחרות נענו לפנייתו של סאלייז' ולבקשתו להסתיר יהודים. במנזר באובילאר (אנ') נענתה אם המנזר, מארי פלאסיד (Marie Placide), לבקשתם של ז'יל-ז'רו סאלייז', הבישוף של טולוז, ושל פייר-מארי תאה, והסתירה 40 ילדים יהודים. השניים גינו בפומבי את מדיניותו האנטישמית של משטר וישי ואת רדיפות היהודים. רוב הילדים הללו הוברחו ממחנות ריכוז בצרפת, בהם גירס, סטפון (אנ') וריווזאלט לפני גירושם מצרפת למחנות ריכוז והשמדה במזרח, והיה צורך למצוא להם מסתור. שוטרים צרפתים ואנשי השלטון הנאצי ביצעו מדי פעם חיפושים אחר ילדים יהודים, אך הילדים היהודים שהוסתרו במנזרה של פלאסיד לא נתפסו ושרדו את השואה. בשנת 1946 הועלה סאלייז' לדרגת קרדינל על ידי פיוס השנים עשר. סאלייז' הוכר על ידי יד ושם בתור חסיד אומות העולם, כאות הוקרה על מאמציו להציל יהודים בתקופת שואת יהודי צרפת ועל עמדתו העקבית והפומבית נגד הנאצים, שהייתה כרוכה בסיכון עצמי. מדיה וקבצים בנושא ז'יל-ז'רו סאלייז' בוויקישיתוף פעילותו של סאלייז' להצלת יהודים באתר יד ושם (באנגלית). ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
אוסיאולה מג'יק

אוסיאולה מג'יק (באנגלית: Osceola Magic) היא קבוצת כדורסל מהעיר קיסימי בפלורידה המשחקת בליגת הפיתוח של ה-NBA. הקבוצה הוקמה בשנת 2008 בפנסילבניה תחת השם "איירי בייהוקס" (Erie BayHawks). בשנת 2014 חתמה הקבוצה על הסכם שיתוף פעולה עם קבוצת אורלנדו מג'יק. לקראת עונת 2017/2018 הועברה הקבוצה ללייקלנד ושונה שמה, וב-2023 הקבוצה עברה לקיסימי. הבייהוקס שיחקו בליגה מאז עונת 2008/09. ה"בייהוקס" נקראו על שם המפרץ בו שוכנת העיר אירי. השם "הוקס" (בעברית: נץ) מסמל את ההיסטוריה הימית של העיר – משלחות ימיות עשו שימוש בניצים על מנת לשלוח הודעות חשובות. בשנותיה הראשונות הייתה הקבוצה מסונפת לקליבלנד קאבלירס (2011-2008), פילדלפיה 76 (2009-2008) וטורונטו ראפטורס (2011-2009). בעונת 2011 חתמה הקבוצה על הסכם שיתוף עם הניו יורק ניקס. כבר בעונת הבכורה של הקבוצה בליגה הצליחה הקבוצה להגיע למשחקי הפלייאוף, אך לא עברה את הסיבוב הראשון. בשלוש העונות הבאות העפילה הקבוצה עוד פעמיים לפלייאוף, אך שוב לא עברה את הסיבוב הראשון. הקבוצה עלתה לכותרת בינואר 2012 כאשר ג'רמי לין נשלח לקבוצה על ידי ניו יורק ניקס, 3 ימים מאוחר יותר השיג לין טריפל דאבל כאשר קלע 28 נקודות, לקח 11 ריבאונדים ומסר 12 אסיסטים בניצחון 113-122 על מיין רד קלאוס. 3 ימים לאחר מכן הוחזר לין לניקס. בדצמבר 2012 העבירה הניקס את אמארה סטודמאייר לקבוצה בעקבות פציעה. בשנת 2012 הציעה ניו יורק ניקס את משרת המאמן הראשי של הבייהוקס לשחקן העבר שלה פטריק יואינג, אך הוא סירב והעדיף לשמש כעוזר מאמן בליגת ה-NBA. בשנת 2014 סיימה הניקס את ההתקשרות שלה עם הבייהוקס ובמקומם הגיעה הקבוצה לסיכום על שיתוף פעולה על אורלנדו מג'יק. בדצמבר 2016 רכשה קבוצת המג'יק את המועדון והודיעה על כוונתה להעביר את המועדון לפלורידה החל מעונת 2017/2018. אתר האינטרנט הרשמי של אוסיאולה מג'יק (באנגלית) אוסיאולה מג'יק, ברשת החברתית אקס (טוויטר) אוסיאולה מג'יק, ברשת החברתית אינסטגרם Knicks Send Two Bench Warmers to D-League, The New-York Times, 17 January 2012 Lin Picks Up Triple-Double As Erie Drops Maine 122–113 NBA.com, 20 January 2012 Knicks Recall Jordan & Lin, NBA.com, 23 Januart 2012 Knicks assign Stoudemire to BayHawks, GoErie.com, 18 Deceember 2012 Jeff Zillgitt, Orlando Magic get D-League affiliate in Erie BayHawks, USA Today, 14 April 2014 Orlando Magic Purchase NBA D-League\\"s Erie BayHawks, 14 December 2016
לארס ריקן

לארס ריקן (בגרמנית: Lars Ricken; נולד ב-10 ביולי 1976 בדורטמונד שבגרמניה המערבית) הוא כדורגלן עבר גרמני ששיחק בבורוסיה דורטמונד ובנבחרת גרמניה בעמדת הקשר. ריקן הוא יליד העיר דורטמונד, והוא שיחק באיינטרכט דורטמונד בנעוריו, ובגיל 14 עבר לבורוסיה דורטמונד, שם שיחק לאורך כל קריירת הבוגרים שלו. את הופעת הבכורה שלו בקבוצה הבוגרת הבכירה, ערך ריקן במרץ 1994 כאשר טרם היה בן 18, והפך לשחקן הצעיר ביותר ששיחק בקבוצה הבוגרת של בורוסיה דורטמונד, שיא שיישבר בהמשך על ידי נורי שאהין. בעונה זו עדיין שיחק לסירוגין בקבוצת המילואים ובקבוצה הבכירה, ובעונת 1994/1995 הפך לשחקן קבוע בקבוצה הבכירה. ריקן זכה עם בורוסיה דורטמונד בשתי אליפויות רצופות בשנים 1995 ו-1996. בשנת 1997 זכה ריקן עם בורוסיה דורטמונד בליגת האלופות בפעם הראשונה בתולדות הקבוצה, לאחר ניצחון 3:1 במשחק הגמר על יובנטוס. במשחק זה ריקן עלה כמחליף בדקה ה-70 במקומו של סטפן שפויזאט, וכעבור 16 שניות הבקיע את השער השלישי של בורוסיה דורטמונד במשחק. נכון לשנת 2015, שער זה נחשב לשער המהיר ביותר שהובקע אי פעם בגמר ליגת האלופות על ידי שחקן שעלה מהספסל. במקביל, ערך ריקן את הופעת הבכורה שלו בנבחרת גרמניה במשחק במוקדמות מונדיאל 1998 מול נבחרת ארמניה, ובשנת 1999 היה חלק מהסגל הגרמני לגביע הקונפדרציות. העונות הבאות של ריקן בדורטמונד היו מרובות בפציעות, שאף גרמו לו להחמיץ את מונדיאל 1998 ויורו 2000, אך בעונת 2002 הוא היווה חלק חשוב בחוליית קישור איכותית שהובילה את דורטמונד לזכייה באליפות בבונדסליגה, יחד עם דדה, תומאש רוזיצקי, סאנדיי אוליסה ומירוסלב סטביץ', ולגמר גביע אופ"א, בו הפסידה הקבוצה בתוצאה 3:2 לפיינורד, במשחק בו ריקן הוחלף בדקה ה-70 על ידי ירג היינריך. הצלחה זו של ריקן הביאה את מאמן נבחרת גרמניה רודי פלר לזמנו לסגל הנבחרת למונדיאל 2002. הנבחרת הגרמנית הפסידה במשחק הגמר באותו מונדיאל בתוצאה 2:0 לנבחרת ברזיל, אך ריקן לא שותף לאורך כל המונדיאל ולו לדקה אחת, ולאחר המונדיאל לא זומן יותר לסגל הנבחרת, בה הבקיע שער אחד ב-16 הופעות. לאחר מונדיאל 2002 נפצע ריקן שוב, ולא הצליח לבוא לידי ביטוי הן בבונדסליגה והן בנבחרת, ובשלב מסוים אף הורד לקבוצת המילואים של בורוסיה דורטמונד על ידי המאמן תומאס דול, עקב ירידה חדה ביכולתו. ביוני 2007 הודיע ריקן על פרישה מכדורגל, אך השתתף בפברואר 2008 במחנה אימונים של קבוצת קולומבוס קרו מליגת ה-MLS האמריקאית, ואחריו חזר לבורוסיה דורטמונד. ביוני 2008 הוחתם ריקן על ידי המנהל הספורטיבי של בורוסיה דורטמונד מיכאל צורק כמאמן בקבוצת הנוער, במקביל לכך שימשיך לשחק בקבוצת המילואים ששיחקה אז בליגה האזורית המערבית. בפברואר 2009 פרש ריקן ממשחק פעיל באופן סופי. ריקן צבר 301 הופעות בבונדסליגה במדי בורוסיה דורטמונד, בהן הבקיע 49 שערים. ריקן מדורג במקום החמישי בטבלת שיאני ההופעות של בורוסיה דורטמונד בכל הזמנים. בורוסיה דורטמונד אליפות גרמניה (3): 1995, 1996, 2002 ליגת האלופות: 1997 מדיה וקבצים בנושא לארס ריקן בוויקישיתוף לארס ריקן, באתר Transfermarkt לארס ריקן, באתר Fussballdaten.de (בגרמנית) לארס ריקן, באתר WorldFootball.net לארס ריקן, באתר National Football Teams לארס ריקן, באתר FootballDatabase.eu פרופיל המאמן, באתר Transfermarkt טבלת שיאני ההופעות של בורוסיה דורטמונד באתר worldfootball.net